เรื่องร้องเรียน: ขณะนี้น้ำท่วม เต็มผิวถนนภายในซอยนาคนิวาส27 และเกิดไฟฟ้าดับในขณะนี้ ความสูงระดับหน้าแข้ง น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: เนื่องจากฝนตกหนัก ตกต่อเนื่อง ปริมาณฝนในพื้นที่เขตลาดพร้าว 140 มม./ชม. ระดับน้ำในคลองสายหลักมีระดับสูง เช่น คลองลาดพร้าว คลองทรงกระเทียม ระดับน้ำเอ่อล้นสันเขื่อนเข้าท่วมทางเดินริมคลองและมีขยะครัวเรือน เช่น ถุงพลาสติก ขวดน้ำ ปิดกั้นทางน้ำไหลช่องตะแกรงระบายน้ำ ส่งผลให้น้ำระบายได้ช้า ทั้งนี้ เจ้าหน้าที่เขตลาดพร้าว ได้เดินเครื่องสูบน้ำเต็มกำลังสูบทุกจุดในพื้นที่เก็บขยะหน้าช่องตะแกรงระบายน้ำ เพิ่มประสิทธิภาพการระบายน้ำ และการควบคุมระดับน้ำในคลองลาดพร้าว คลองทรงกระเทียม อยู่ในความดูแลของสำนักการระบายน้ำ เจ้าหน้าที่เขตลาดพร้าวได้ประสานให้เจ้าหน้าที่สำนักการระบายน้ำประจำสถานีสูบน้ำคลองดังกล่าวเดินเครื่องสูบน้ำเต็มกำลังสูบ เพื่อลดระดับน้ำในคลอง รองรับปริมาณน้ำฝนที่ทางสำนักงานเขตลาดพร้าวเร่งการระบาย ทั้งนี้ สำนักงานเขตลาดพร้าว ได้ติดตั้งเครื่องสูบน้ำเพิ่มจำนวน 1 เครื่อง จากเดิมที่มีอยู่ 2 เครื่อง บริเวณถนนนาคนิวาส ช่วงสะพานข้ามคลองสองตอน เพิ่มประสิทธิภาพการระบายน้ำให้รวดเร็วยิ่งขึ้น จนสถานการณ์กลับเข้าสู่สภาวะปกติ ปัจจุบัน สำนักงานเขตลาดพร้าว ได้รับจัดสรรงบประมาณเพื่อจ้างเหมาขุดลอกคลองสองตอน คลองในความดูแลที่เชื่อมต่อกับคลองทรงกระเทียม จะช่วยเพิ่มประสิทธิภาพในการรับน้ำและระบายน้ำต่อไปยังคลองทรงกระเทียมได้รวดเร็วยิ่งขึ้น ซึ่งคาดว่าจะแล้วเสร็จภายในฤดูฝน
ความเห็นของผู้แจ้ง: ขอบคุณเจ้าหน้าที่ทุกท่านที่เร่งดำเนินการให้เรียบร้อยอย่างรวดเร็วให้กำลังใจเจ้าหน้าที่ทุกท่านทุกระดับ เหนื่อยหน่อยนะคะ
พื้นที่: แขวงลาดพร้าว เขตลาดพร้าว กรุงเทพมหานคร